text: болатхан құлжанұлы тайжан (8 наурыз 1941 жыл, павлодар 20 ақпан 2007, алматы) мемлекет қайраткері, дипломат, төтенше және өкілетті елші. мәскеу мемлекеттік халықаралық қатынастар институтын (1966) және ксро ға жанындағы мәскеу халықаралық экономикалық қатынастар институтының аспирантурасын (1970) бітірген. 1970 74 жылдары қазақ кср-і ғылым академиясының экономика институтында кіші ғылыми қызметкер, 1974 75 жылдары қазақ кср-і сыртқы істер министрінде бас хатшы, 1975 80 жылдары йемен араб ксро елшілігінде 2-хатшы, 1980 85 жылдары қазақстан кп ок-де, қазақ кср-і сім-нде жауапты қызметкер, 1985 89 жылдары йемен халық демократиялық республикасында бас консул, кеңесші, 1989 93 жылдары қазақ кср-і сім-нде жауапы қызметкер, қр сыртқы экономикалық қатынастар министрінің 1-орынбасары, 1993 99 жылдары қазақстанның египеттегі төтенше және өкілетті елшісі және қосымша марокко, тунис, алжир, иордания, сирия, ливия елдеріндегі төтенше және өкілетті елшісі, 1996 99 жылдары ислам конференциясы ұйымындағы қр-ның тұрақты өкілі, 1999 2001 жылдары қазақстанның малайзиядағы төтенше және өкілетті елшісі болды. 2003 05 жылдары “нұр отан” партиясы төрағасының кеңесшісі, 2005 жылдан өмірінің соңына дейін “ұлт тағдыры ел тағдыры” қозғалысының төрағасы болды. тайжан қазақстанның сыртқы саясатын қалыптастыруда үлкен рөл атқарды және зиялы қазақ азаматы ретінде елдегі қоғамдық қозғалыстарға белсене араласты.